Lõunasöök oli jällegi meie söögisaalis, kus selle üritiuse kõik söömingud toimuvad ja see  oli päikese käes prae ahjuks muutunud. Aga lõunasöögiks pakuti mereandide pirukat nuudlitega esimeseks roaks ja kaameli liha teiseks roaks. See viimane oli küll hea. Ja nagu hiljem räägiti - hästi toitev. Õhtuks polnd kõht veel tühjaks läinud - nii et õhtusöögilammast sain maitsta vaid ühe suutäie - rohkem lihtsalt kõhtu ei mahtunud. Söögist veel nii palju, et tegelikult on see siin maitsev. Esimene päev Saharas saime riisi suhkru ja mandlitega, täna saime meie niitnuudlite moodi asju kaneeli, rosinate ja  suhkruga - selle õhtuse lambaprae juurde. Huvitaval kombel täiesti söödavad kombinatsioonid.